Uashington, java historike e transferimit të pushtetit
Ndërsa Obama përgatitet të lëshojë Shtëpinë e Bardhë për presidentin e zgjedhur Donald Trump, Uashingtoni bëhet gati për ceremoninë e inaugurimit
Këtë javë Uashingtoni është një qytet në tranzicion ndërsa presidenti Barack Obama përgatitet t’i lëshojë vendin presidentit të zgjedhur Donald Trump. Siç na njeh materiali në vazhdim, mbështetësit e zotit Trump po vijnë në kryeqytetin amerikan për të festuar inaugurimin e presidentit të 45 amerikan. Pas tetë vitesh në Shtëpinë e Bardhë, presidenti i parë afrikano-amerikan Barack Obama po përgatitet të lërë detyrën. Ai u tregua optimist në fjalimin e lamtumirës. Ndërkohë Uashingtoni vazhdon ritualin e përgatitjes së inaugurimit të presidentit Trump, me provat e paradës dhe të betimit të presidentit. Gjatë konferencës së shtypit javën e kaluar, Trump premtoi se ceremonia e inaugurimit do të jetë mbresëlënëse. Inaugurimi i zotit Trump ka ngjallur protesta mes atyre që kundërshtojnë planet e tij për emigracionin dhe ndryshimin e ligjit për kujdesin shëndetësor që mban vulën e zotit Obama. Më shumë se 30 ligjvënës demokratë kanë thënë se nuk do të marrin pjesë. Ndërsa përgatitet për të marrë pushtetin, zoti Trump përballet me një sfidë të madhe në përpjekjet për të bashkuar vendin, thotë analisti Michael Barone. Ndërkohë, zoti Trump ka sinjalizuar një qasje agresive ndaj medias ndërsa vazhdon të përfshihet në polemika përmes Twitter-it. Tom DeFrank është hulumtues me kompaninë “National Journal” Eksperti John Frontier thotë se ka shumë kontrast me zotit Trump dhe presidentit Obama. Ndërsa i vjen fundi presidencës së zotit Obama, epoka e zotit Trump pritet të fillojë me të gjitha pritshmëritë dhe pasigurinë e saj.